《赠子充》
宋代·李彭

阿充克家才，昭代真孝秀。白发在板舆，色养侍昏昼。

来营甘脆具，底事成宿留。到骨似我穷，黄钟满君脰。

落帆哉生魄，步屧月成彀。幽园语更仆，莫遣双眉皱。

觅句洗愁兵，河倾转箕斗。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。